	Európai Parlament
2024-2029
	[image: EP logo RGB_Mute]



ELFOGADOTT SZÖVEGEK

[bookmark: TANumber]P10_TA(2026)0097
[bookmark: title]Egyes áruk behozatalát terhelő vámok alkalmazásának mellőzése
[bookmark: DocNumber]
[bookmark: Commission]Nemzetközi Kereskedelmi Bizottság
[bookmark: PE]PE779.298
[bookmark: Sujet][bookmark: References]Az Európai Parlament 2026. március 26-án elfogadott módosításai az egyes áruk behozatalára vonatkozó vámok alkalmazásának mellőzéséről szóló európai parlamenti és tanácsi rendeletre irányuló javaslathoz (COM(2025)0472 – C10-0192/2025 – 2025/0260(COD))[footnoteRef:1] [1:  	Az ügyet a 60. cikk (4) bekezdésének negyedik albekezdése alapján visszautalták az illetékes bizottsághoz intézményközi tárgyalások céljából (A10-0070/2026).] 

(Rendes jogalkotási eljárás: első olvasat)








Módosítás		1
Rendeletre irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Az Egyesült Államokkal fennálló kereskedelmi és beruházási kapcsolatok zavarainak elkerülése és további javítása érdekében az Unió 2020. december 16-án elfogadta az egyes árukra vonatkozó vámok eltörléséről szóló (EU) 2020/2131 európai parlamenti és tanácsi rendeletet1, amely konkrétan egyes homártípusokra vonatkozik és 2020. augusztus 1-jétől alkalmazandó. Az említett rendelet 2025. július 31-én hatályát vesztette.
	(2)	Az Egyesült Államokkal fennálló kereskedelmi és beruházási kapcsolatok zavarainak elkerülése és további javítása érdekében az Unió és az Egyesült Államok megállapodott a vámmegállapodásról szóló együttes nyilatkozatról, amelyet 2020. augusztus 21-én jelentettek be, és amelynek értelmében az Unió kötelezettséget vállalt arra, hogy megszünteti az Egyesült Államok élő és fagyasztott homártermékeire kivetett vámokat, az Egyesült Államok pedig kötelezettséget vállalt arra, hogy cserébe 50 %-kal csökkenti az Unió által exportált, 160 millió USD átlagos éves kereskedelmi értéket képviselő egyes termékekre – többek között egyes készételekre, egyes kristályüvegárukra, felületkezelő anyagokra, hajtóanyagtöltetekre, öngyújtókra és öngyújtóalkatrészekre – vonatkozó vámtarifáit. Az említett, 2020. évi együttes nyilatkozat végrehajtása érdekében az Unió 2020. december 16-án elfogadta a vámok korlátozott számú áru – köztük az Egyesült Államokból származó élő és fagyasztott homártermékek – tekintetében a 2020. augusztus 1-jétől 2025. július 31-ig tartó időszakra erga omnes alapon történő eltörléséről szóló (EU) 2020/2131 európai parlamenti és tanácsi rendeletet1.

	_________________
	_________________

	1 Az Európai Parlament és a Tanács (EU) 2020/2131 rendelete (2020. december 16.) az egyes árukra vonatkozó vámok eltörléséről (HL L 430., 2020.12.18., 1. o., ELI: http://data.europa.eu/eli/reg/2020/2131/oj).
	1 Az Európai Parlament és a Tanács (EU) 2020/2131 rendelete (2020. december 16.) az egyes árukra vonatkozó vámok eltörléséről (HL L 430., 2020.12.18., 1. o., ELI: http://data.europa.eu/eli/reg/2020/2131/oj).



Módosítás		2
Rendeletre irányuló javaslat
4 preambulumbekezdés
	

	A Bizottság által javasolt szöveg
	Módosítás

	(4)	Ennek megfelelően a mellékletben felsorolt KN-kódok alá besorolt áruk behozatalára vonatkozó vámokat 0 %-os szinten kell alkalmazni mindaddig, amíg az Egyesült Államok ténylegesen végrehajtja a közös nyilatkozatot.
	(4)	Ennek megfelelően a kereskedelmi zavarok elkerülése érdekében a mellékletben felsorolt KN-kódok alá besorolt áruk behozatalára vonatkozó vámok felfüggesztését visszamenőleges hatállyal, 2025. augusztus 1-jétől 2028. december 31-ig kell alkalmazni.



Módosítás		3
Rendeletre irányuló javaslat
4 a preambulumbekezdés (új)
	

	A Bizottság által javasolt szöveg
	Módosítás

	
	(4a)	A tagállamok vámhatóságainak biztosítaniuk kell, hogy a 0 %-os vámtételű termékek ténylegesen az Egyesült Államokból származzanak, és esetükben ne álljon fent – a vámtarifa rendelkezések kijátszásának elkerülése érdekében végzett – újrakivitel vagy harmadik országokon keresztül történő szállítás.



Módosítás		4
Rendeletre irányuló javaslat
5 preambulumbekezdés
	

	A Bizottság által javasolt szöveg
	Módosítás

	(5)	E rendelet végrehajtása egységes feltételeinek biztosítása érdekében a Bizottságra végrehajtási hatásköröket kell ruházni a vámok alkalmazása mellőzésének meghatározott körülmények esetén történő felfüggesztése céljából. Ezeket a végrehajtási hatásköröket a 182/2011/EU európai parlamenti és tanácsi rendeletben3 előírt vizsgálóbizottsági eljárás keretében kell gyakorolni.
	(5)	Az e rendelet által biztosított tarifális preferenciák teljes vagy részleges felfüggesztése érdekében a Bizottságot fel kell hatalmazni arra, hogy az Európai Unió működéséről szóló szerződés 290. cikkével összhangban felhatalmazáson alapuló jogi aktusokat fogadjon el e rendelet mellékletének az e rendelet 1. cikke alkalmazásának teljes vagy részleges felfüggesztése érdekében történő módosítása céljából. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten is, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásban3 megállapított elvekkel összhangban kerüljön sor. Így különösen a felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.

	_________________
	_________________

	3 Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o., ELI: http://data.europa.eu/eli/reg/2011/182/oj).
	3 HL L 123., 2016.5.12., 1. o., ELI: http://data.europa.eu/eli/agree_interinstit/2016/512/oj.



Módosítás		5
Rendeletre irányuló javaslat
5 a preambulumbekezdés (új)
	

	A Bizottság által javasolt szöveg
	Módosítás

	
	(5a)	A Bizottságnak 2028. június 30-ig átfogó értékelő jelentést kell közzétennie e rendeletnek az uniós gyártókra gyakorolt hatásáról, az Unió és az Egyesült Államok közötti kétoldalú árukereskedelmi mérlegről, beleértve annak elemzését is, hogy az uniós piacnak az Egyesült Államokból származó áruktól való függősége mely ágazatokban nőtt vagy csökkent, valamint az Unió költségvetésére és a tagállamok államháztartására gyakorolt hatásról. A jelentéshez adott esetben mellékelni kell az e rendelet alkalmazásának meghosszabbítására irányuló jogalkotási javaslatot.



Módosítás		6
Rendeletre irányuló javaslat
6 a preambulumbekezdés (új)
	

	A Bizottság által javasolt szöveg
	Módosítás

	
	(6a) Az Európai Unió működéséről szóló szerződés 310. cikkének (4) bekezdésével összhangban sor került e rendelet uniós költségvetésre gyakorolt hatásainak értékelésére+. Elegendő pénzügyi forrást és emberi erőforrást kell elkülöníteni e rendelet végrehajtására, figyelembe véve ugyanakkor a finanszírozás más uniós programokra vagy szakpolitikákra gyakorolt hatását és biztosítva, hogy az összeegyeztethető legyen a többéves pénzügyi kerettel, a saját források rendszerével és a kapcsolódó intézményközi megállapodással, valamint az (EU, Euratom) 2024/2509 európai parlamenti és tanácsi rendeletben1 meghatározott költségvetési elvekkel.

	
	____________________

	
	+ Pro memoria: Az Európai Parlament Költségvetési Bizottságának költségvetési értékelése (2025. december 11.) az egyes áruk behozatalára vonatkozó vámok alkalmazásának mellőzéséről szóló európai parlamenti és tanácsi rendeletre irányuló javaslatról (COM(2025)0472).

	
	1 Az Európai Parlament és a Tanács (EU, Euratom) 2024/2509 rendelete (2024. szeptember 23.) az Unió általános költségvetésére alkalmazandó pénzügyi szabályokról (HL L, 2024/2509, 2024.9.26., ELI: http://data.europa.eu/eli/reg/2024/2509/oj).



Módosítás		7
Rendeletre irányuló javaslat
2 cikk – 1 bekezdés – 1 albekezdés – bevezető rész
	

	A Bizottság által javasolt szöveg
	Módosítás

	A Bizottság végrehajtási jogi aktust fogadhat el az 1. cikk alkalmazásának teljes vagy részleges felfüggesztéséről a következő körülmények fennállása esetén:
	A Bizottság felhatalmazást kap arra, hogy a 3a. cikkel összhangban felhatalmazáson alapuló jogi aktusokat fogadjon el e rendelet mellékletének annak érdekében történő módosítása céljából, hogy részben vagy egészben felfüggessze az 1. cikk alkalmazását a következő körülmények fennállása esetén:



Módosítás		8
Rendeletre irányuló javaslat
2 cikk – 1 bekezdés – 1 albekezdés – a a pont (új)
	

	A Bizottság által javasolt szöveg
	Módosítás

	
	aa)	amennyiben az Egyesült Államok a 15 %-os vámplafont meghaladó kiegészítő vámokat vet ki az Unióból importált árukra, vagy a termékbesorolást úgy módosítja, hogy az a vámszint emelkedését eredményezi;


Módosítás		9
Rendeletre irányuló javaslat
2 cikk – 1 bekezdés – 1 albekezdés – b pont
	

	A Bizottság által javasolt szöveg
	Módosítás

	b)	amennyiben elegendő jel utal arra, hogy az Egyesült Államok a jövőben az a) pontban említett módon fog eljárni;
	b)	amennyiben elegendő jel utal arra, hogy az Egyesült Államok a jövőben az a) vagy az aa) pontban említett módon fog eljárni;



Módosítás		10
Rendeletre irányuló javaslat
2 cikk – 1 bekezdés – 1 albekezdés – c pont
	

	A Bizottság által javasolt szöveg
	Módosítás

	c)	amennyiben a közös nyilatkozat kiadásának időpontjában fennálló objektív körülmények megváltoztak.
	c)	amennyiben a közös nyilatkozat kiadásának időpontjában fennálló objektív körülmények megváltoztak, különös tekintettel az emberi jogok, a demokrácia alapelvei és a jogállamiság súlyos megsértésére, valamint az Unió vagy tagállamai alapvető biztonsági érdekeit – beleértve azok területi integritását és gazdasági dimenzióját –, továbbá kül- és védelempolitikáját fenyegető veszélyekre.



Módosítás		11
Rendeletre irányuló javaslat
2 cikk – 1 bekezdés – 2 albekezdés
	

	A Bizottság által javasolt szöveg
	Módosítás

	Ezt a végrehajtási jogi aktust a 3. cikk (2) bekezdésében említett vizsgálóbizottsági eljárás keretében kell elfogadni.
	Amennyiben a Bizottság részben felfüggeszti az 1. cikk alkalmazását, az érintett áruk körének szűkítésével módosítja a mellékletet.



Módosítás		12
Rendeletre irányuló javaslat
2 cikk – 2 bekezdés
	

	A Bizottság által javasolt szöveg
	Módosítás

	(2)	Az (1) bekezdésben említett végrehajtási jogi aktus mindaddig alkalmazandó, amíg az (1) bekezdésben említett körülmények fennállnak.
	(2)	Az (1) bekezdésben említett, felhatalmazáson alapuló jogi aktusok mindaddig alkalmazandók, amíg az (1) bekezdésben említett körülmények fennállnak, de legkésőbb 2028. december 31-ig. Amennyiben a Bizottság úgy találja, hogy a felfüggesztést indokoló okok már nem állnak fenn, felhatalmazást kap arra, hogy a 3a. cikknek megfelelően felhatalmazáson alapuló jogi aktusokat fogadjon el abból a célból, hogy módosítsa ennek a rendeletnek a mellékletét az 1. cikk alkalmazásának visszaállítása érdekében, vagy az e cikk (1) bekezdésének második albekezdésében említett esetekben ennek megfelelően módosítsa a mellékletet.



Módosítás		13
Rendeletre irányuló javaslat
3 cikk
	

	A Bizottság által javasolt szöveg
	Módosítás

	3 cikk
	törölve

	A bizottsági eljárás
	

	(1)	A Bizottságot az (EU) 2015/1843 európai parlamenti és tanácsi rendelet4 7. cikkével létrehozott, a kereskedelmi akadályokkal foglalkozó bizottság segíti.
	

	(2)	Az e bekezdésre történő hivatkozáskor a 182/2011/EU rendelet 5. cikkét kell alkalmazni.
	

	_________________
	

	4 Az Európai Parlament és a Tanács (EU) 2015/1843 rendelete (2015. október 6.) a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján az Uniót megillető jogok gyakorlásának biztosítása érdekében a közös kereskedelempolitika területén követendő uniós eljárások megállapításáról (HL L 272., 2015.10.16., 1. o., ELI: http://data.europa.eu/eli/reg/2015/1843/oj).
	



Módosítás		14
Rendeletre irányuló javaslat
3 a cikk (új)
	

	A Bizottság által javasolt szöveg
	Módosítás

	
	3a. cikk

	
	A felhatalmazás gyakorlása

	
	(1)	A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.

	
	(2)	A Bizottságnak a 2. cikkben említett, felhatalmazáson alapuló jogi aktusok elfogadására vonatkozó felhatalmazása ... [e rendelet hatálybalépésének napja]-tól/től 2028. december 31-ig tartó időszakra szól.

	
	(3)	Az Európai Parlament vagy a Tanács bármikor visszavonhatja a 2. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.

	
	(4)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban megállapított elvekkel összhangban konzultál az egyes tagállamok által kijelölt szakértőkkel.

	
	(5)	A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.

	
	(6)	A 2. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.



Módosítás		15
Rendeletre irányuló javaslat
4 a cikk (új)
	

	A Bizottság által javasolt szöveg
	Módosítás

	
	4a. cikk

	
	Értékelés és jelentéstétel

	
	(1)	A Bizottság ... [e rendelet hatálybalépésétől számított hat hónappal]-ig ideiglenes értékelő jelentést tesz közzé e rendelet hatásáról.

	
	(2)	A Bizottság 2028. június 30-ig átfogó értékelő jelentést tesz közzé e rendelet hatásáról. A jelentés értékeli az Unió és az Egyesült Államok közötti kereskedelmi és beruházási kapcsolatok alakulását 2025. augusztus 1-jétől kezdve az e rendelet hatálya alá tartozó termékek tekintetében.

	
	(3)	A (2) bekezdésben említett jelentéshez adott esetben mellékelni kell a rendelet alkalmazásának meghosszabbítására irányuló jogalkotási javaslatot.

	
	(4)	A Bizottság rendszeresen és kellő időben tájékoztatja az Európai Parlamentet és a Tanácsot az e rendelet alkalmazásával kapcsolatos releváns fejleményekről.



Módosítás		16
Rendeletre irányuló javaslat
5 cikk – 2 bekezdés
	

	A Bizottság által javasolt szöveg
	Módosítás

	Ezt a rendeletet 2025. augusztus 1-jétől kell alkalmazni.
	Ezt a rendeletet 2025. augusztus 1-jétől 2028. december 31-ig kell alkalmazni.

